Британски депутати в ЕП призоваха Тереза Мей да остане в общия европейски пазар . 06.01 . 2018 15.14 20 британски депутати в Европейския парламент призоваха премиера Тереза Мей да остане в общия европейски пазар . Междупартийната група заяви , че с напускането му Великобритания ще стане по - бедна , а на гласоподавателите трябва да бъде даден шанс да преосмислят Брекзит . Тереза Мей бе призована да промени курса и да търси пълно членство в общия европейски пазар и митнически съюз от междупартийната група , която включва и трима депутати от Консервативната партия . В писмо депутатите излагат предизвикателствата не само към премиера , но и към лидера на лейбъристите Джеръми Корбин за вземане на правилните решения . „ Най - добрият начин за осигуряване на британския просперитет е да останем близо до Европа , в общия пазар и митническия съюз , и да осигурим сделка , която запазва позициите ни “ , се казва в писмото . Депутатите в Брюксел освен това изтъкват , че напускането на ЕС означава отказване от мястото на върха на Европа , което ще направи Великобритания по - скоро „ изпълнител , а не определящ правилата на играта “ . Те нарекоха „ печална ирония на съдбата “ факта , че Великобритания помогна много за създаването и оформянето на общия пазар , след което поредица от правителства не успяха да изложат добре аргументите си за използване на изгодите от това . / bnr.bg Днес +